১২টি ইসলামী দলের ৩০ ঘণ্টার হরতালে সমর্থন রয়েছে বিএনপি ও জামায়াতে ইসলামীর। ধর্মভিত্তিক দল ও সংগঠনের ডাকা ৩০ ঘণ্টার হরতাল কর্মসূচির শুরুতেই আজ রোববার সকালে পুলিশ বাধা দিয়েছে। রাস্তায় নামতে পারছে না হরতাল ডাকা ইসলামী দলগুলো। ইসলামী আন্দোলন  বাংলাদেশের পুরানা পল্টনে নোয়াখালী টাওয়ারের প্রধান কার্যালয়, বাংলাদেশ ইসলামী ছাত্র মজলিস ও জাতীয় ওলামা পরিষদ কার্যালয় ঘিরে রেখেছে পুলিশ। সকালে রাজধানীর পুরানা পল্টন এলাকায় ইসলামী সংগঠনের নেতাকর্মীরা হরতালের সমর্থনে একটি মিছিল বের করার চেষ্টা করলে পুলিশ তাদের ধাওয়া করে। পুলিশ এ সময় লাঠিপেটা করে নেতাকর্মীদের ছত্রভঙ্গ করে দেয়। হরতালের সমর্থনের মিছিল বের করায় রাজধানীর বিভিন্ন জায়গা থেকে আইনশৃঙ্খলা বাহিনী এই পর্যন্ত ৩০ জনকে আটক করেছে।